b"\n_START_ARTICLE_\nBentheim-Tecklenburg-Rheda\n_START_PARAGRAPH_\nBentheim-Tecklenburg-Rheda fou una branca o l\xc3\xadnia dels comtes de Bentheim formada per l'antiga senyoria de Rheda. La senyoria fou reconeguda al segle\xc2\xa0XII i la dinastia senyorial de Rheda s'havia extingit poc despr\xc3\xa9s amb la mort de Widukind de Rheda a la tercera croada vers 1190, passant l'her\xc3\xa8ncia al comte Bernat II de Lippe; el seu successor, Herman II, va establir la seva capital al castell de Rheda; a la mort de Bernat V sense hereu directe el 1364, els dominis de Lippe van passar al seu germ\xc3\xa0 Sim\xc3\xb3 III, per\xc3\xb2 la senyoria de Rheda fou ocupada pel gendre de Bernat V, Ot\xc3\xb3 VI de Bentheim-Tecklenburg. El comtat de Tecklenburg amb Rheda va passar a Bentheim-Steinfurt fins a la mort d'Arnold III el 1606 quan es van repartir els dominis entre els fills, formant-se la l\xc3\xadnia Bentheim-Tecklemburg-Rheda, redu\xc3\xafda de fet a Rheda per la compra de Tecklenburg per Pr\xc3\xbassia el 1707."